4. การประกอบธุรกิจของแต่ละสายผลิตภัณฑ์

4.1 ลักษณะผลิตภัณฑ์และบริการ

บริษัทฯ ดำเนินธุรกิจให้บริการด้านวิศวกรรมโยธา ออกแบบและรับเหมาติดตั้งระบบวิศวกรรมต่างๆ
ภายในโครงการ ทั้งนี้การให้บริการของบริษัทฯ สามารถแบ่งได้เป็น 2 ประเภทหลัก ดังนี้

3.1.1 งานด้านวิศวกรรมโยธา ครอบคลุมการก่อสร้างในงานโยธา
งานโครงสร้างคอนกรีตเสริมใยเหล็ก โครงสร้างเหล็กและงานสถาปัตยกรรม
โดยให้บริการตั้งแต่การวางรากฐาน (Structural) กระทั่งอาคารเสร็จสมบูรณ์
รวมถึงงานบริเวณและงานถนนในโครงการก่อสร้าง ซึ่งแบ่งได้เป็น 4 ประเภทหลัก

-   งานก่อสร้างโรงงานอุตสาหกรรม

-   งานก่อสร้างอาคารสูงเพื่อพักอาศัย สำนักงานและศูนย์การค้า

-   งานก่อสร้างโรงพยาบาล

-   งานก่อสร้างโรงแรม รีสอร์ท บ้านพักอาศัย และบ้านจัดสรร

บริษัทฯ ดำเนินธุรกิจรับเหมาก่อสร้างมายาวนานกว่า 29 ปี
โดยเริ่มต้นรับงานก่อสร้างโรงงานอุตสาหกรรม โดยงานก่อสร้างโรงงานอุตสาหกรรมของบริษัทฯ
นั้นประกอบด้วยอาคารสำนักงาน อาคารโรงงาน อาคารสนับสนุน โกดังเก็บสินค้าและวัสดุ
งานถนนและระบบระบายน้ำ พร้อมทั้งสิ่งก่อสร้างอื่นๆ ซึ่งเป็นส่วนประกอบของโรงงานอุตสาหกรรม
จากนั้นด้วยคุณภาพงานประกอบกับประสบการณ์ความเชี่ยวชาญของบริษัทฯ ที่มีมายาวนาน บริษัทฯ
ได้ขยายขอบเขตการให้บริการคลอบคลุมโครงการก่อสร้างประเภทอื่นๆ อาทิเช่น อาคารพาณิชย์
อาคารสูงเพื่อพักอาศัย อาคารสำนักงาน โรงพยาบาล โรงแรม รีสอร์ท บ้านพักอาศัย
และบ้านจัดสรร

นอกเหนือจากการรับเหมาก่อสร้างตามแบบโครงสร้างที่กำหนดโดยลูกค้าแล้วนั้น บริษัทฯ
มีการให้บริการรับเหมาก่อสร้างงานแบบเหมารวม (Turnkey Contracts) ซึ่งบริษัทฯ
เป็นผู้รับผิดชอบตั้งเเต่งานออกแบบโครงสร้าง
ตลอดจนงานก่อสร้างระบบโครงสร้างและวางระบบทั้งหมดให้แก่เจ้าของโครงการหรือผู้ว่าจ้าง
การบริการดังกล่าวช่วยให้ลูกค้าของบริษัทฯ ได้รับบริการที่ครบวงจร โดยบริษัทฯ
มีโอกาสที่จะเสนอรูปแบบและวิธีการก่อสร้างให้เหมาะสมกับความต้องการของลูกค้าซึ่งจะช่วยให้ขั้นตอนในการดำเนินการเป็นไปอย่างมีประสิทธิภาพ

ทั้งนี้ บริษัทฯ มีการพัฒนาประสิทธิภาพในการดำเนินงานอย่างต่อเนื่อง โดยในปัจจุบันบริษัทฯ
ได้มีการนำเทคโนโลยี pre-fabricate มาใช้ในการก่อสร้าง ทั้ง pre-cast concrete
สำหรับงานคอนกรีต และ pre-fabricate steel structure สำหรับงานโครงเหล็ก
ทำให้บริษัทฯ สามารถบริหารเวลาและต้นทุนในการดำเนินงานก่อสร้างได้ดียิ่งขึ้น

4.1.2 งานติดตั้งระบบวิศวกรรม
ครอบคลุมงานออกแบบและติดตั้งระบบวิศวกรรมและระบบสาธารณูปโภคพื้นฐานที่จำเป็นภายในโรงงานอุตสาหกรรม
อาคารสูงสำหรับพักอาศัย โรงพยาบาล และอาคารต่างๆ
ทั้งนี้งานติดตั้งระบบวิศวกรรมนั้นไม่ได้จัดเป็นธุรกิจหลักของบริษัทฯ
เเต่มีวัตถุประสงค์เพื่อสนับสนุนงานก่อสร้างซึ่งเป็นธุรกิจหลักของบริษัทฯ
ดังนั้นงานติดตั้งระบบจึงมักจะรวมอยู่ในแผนงานก่อสร้างที่บริษัทฯ นำเสนอให้แก่ลูกค้า
ทั้งนี้ลักษณะของงานระบบที่บริษัทฯ ให้บริการติดตั้ง ได้แก่ ระบบไฟฟ้า ระบบปรับอากาศ
ระบบสื่อสารโทรคมนาคม ระบบสุขาภิบาล และระบบป้องกันอัคคีภัย

ปัจจุบันบริษัทฯ
ได้รับความไว้วางใจให้ดำเนินการก่อสร้างและอยู่ระหว่างการส่งมอบงานจำนวนหลายโครงการด้วยกัน
ตั้งเเต่งานก่อสร้างโรงงานอุตสาหกรรม โรงพยาบาล อพาร์ทเม้นพร้อมอยู่ คอนโดมิเนียม
อาคารสำนักงาน และศูนย์การค้า ซึ่งครอบคลุมทั้งภายในเขตกรุงเทพมหานคร ปริมณฑล
และจังหวัดต่างๆ ทั่วประเทศไทย

ตัวอย่างรายชื่อโครงการก่อสร้างที่ก่อสร้างเสร็จสิ้นแล้วระหว่างปี 2547 - ณ สิ้นปี 2552

+---+------------------+---------------------+---------------+--------+
|   |                  |                     |               | มูลค่า:  |
|   |                  |                     |               | ล้านบาท |
+===+==================+=====================+===============+========+
|   | โครงการ          | เจ้าของโครงการ       | ระย           | มูลค่าโ  |
|   |                  |                     | ะเวลาดำเนินการ | ครงการ |
+---+------------------+---------------------+---------------+--------+
|   | โรงงานอุตสาหกรรม  |                     |               |        |
+---+------------------+---------------------+---------------+--------+
| 1 | โครงการก         |   บจ.คอนติเนนทอล     |   พ.ค. 2551 – | 317.5  |
|   | ่อสร้างอาคารโรงงาน |   ออโตโมทีฟ          |   มี.ค. 2552   |        |
|   | New DS Factory   |   (ประเทศไทย)       |               |        |
+---+------------------+---------------------+---------------+--------+
| 2 | โครงการก่อสร้าง    |   บจ. เอช เอ็ม ซี     |   ก.พ. 2551 – | 101.5  |
|   | HMC PP Project   |   โพลิเมอร์           |   มี.ค. 2552   |        |
|   | LINE - 3         |                     |               |        |
+---+------------------+---------------------+---------------+--------+
| 3 | โครงการก่อสร้าง    | บจ.นิปปอนเพนท์        | ธ.ค. 2550-    | 44.1   |
|   | NPT New Rasin    | (ประเทศไทย)         | ส.ค. 2551     |        |
|   | Plant            |                     |               |        |
+---+------------------+---------------------+---------------+--------+
| 4 | โครงการ Liquid   | บจ.คอลเกต ปาล์มโอลีฟ  | ก.ย. 2550.-   | 27.0   |
|   | Plant and Power  | (ประเทศไทย)         | ก.พ. 2551     |        |
|   | House Expansion  |                     |               |        |
|   | Project          |                     |               |        |
+---+------------------+---------------------+---------------+--------+
| 5 | โคร              | บจ.มากอตโต้          | พ.ค. 2550-    | 135.3  |
|   | งการก่อสร้างโรงงาน |                     | ก.พ. 2551     |        |
|   | หน่วยที่ 2          |                     |               |        |
+---+------------------+---------------------+---------------+--------+
| 6 | โค               | บมจ.อ               | เม.ย. 2550-   | 167.2  |
|   | รงการก่อสร้างอาคาร | ุตสาหกรรมเครื่องแก้วไทย | ธ.ค. 2550     |        |
|   | การผลิต Phase     |                     |               |        |
|   | II:BP5           |                     |               |        |
+---+------------------+---------------------+---------------+--------+
| 7 | โค               | บจ.เบียร์ทิพย์ บริวเวอรี่  | เม.ย. 2550 –  | 66.9   |
|   | รงการขุดบ่อเก็บน้ำดิบ | (1991) จำกัด         | ธ.ค. 2550     |        |
|   | ขนาด 1 ล้าน ลบ.ม. |                     |               |        |
+---+------------------+---------------------+---------------+--------+
| 8 | โ                | บมจ.เบียร์ไทย (1991)  | มี.ค. 2548 –   | 843.2  |
|   | ครงการขยายโรงงาน |                     | ก.พ. 2550     |        |
|   | Phase 2-3        |                     |               |        |
+---+------------------+---------------------+---------------+--------+
| 9 | โครงการ New      |   บจ. สยามแลมเมอร์ซ  | ก.พ. 2550 –   | 31.5   |
|   | Paint Shop       |                     | พ.ค. 2550     |        |
|   | Building         |                     |               |        |
+---+------------------+---------------------+---------------+--------+
| 1 | โคร              |   บจ. ซิวพรีม         | มิ.ย. 2549 –   | 77.5   |
| 0 | งการก่อสร้างโรงงาน |   แมชชีนเนอร์รี่        | ม.ค. 2550     |        |
|   |                  |   แมนูเฟคเจอริ่ง       |               |        |
+---+------------------+---------------------+---------------+--------+
| 1 | โคร              |   บจ. สยาม มาลายา   | ก.พ. 2549 –   | 394.5  |
| 1 | งการก่อสร้างโรงงาน |   กลาส (ประเทศไทย)  | มิ.ย. 2550     |        |
+---+------------------+---------------------+---------------+--------+
| 1 | โคร              |   บจ.สยามมิชชิน       | ต.ค. 2548 –   | 29.8   |
| 2 | งการก่อสร้างโรงงาน |                     | พ.ค. 2549     |        |
+---+------------------+---------------------+---------------+--------+
| 1 | โ                |   บมจ. เบียร์ไทย      | ต.ค. 2547 –   | 234.0  |
| 3 | ครงการขยายโรงงาน |   (1991)            | ก.พ. 2549     |        |
|   | เฟส 2            |                     |               |        |
+---+------------------+---------------------+---------------+--------+
| 1 | โคร              |   บจ.               | ธ.ค. 2547 –   | 141.8  |
| 4 | งการก่อสร้างโรงงาน |   โรงพิมพ์ไทยวัฒนาพานิช | ก.พ. 2549     |        |
+---+------------------+---------------------+---------------+--------+
| 1 | โครง             |   บจ. สยามมิชลิน      | พ.ย. 2547 –   | 77.5   |
| 5 | การก่อสร้างคลังสินค้า |   มาเก็ตติ้ง แอนด์ เซลล์ | พ.ค. 2548     |        |
+---+------------------+---------------------+---------------+--------+
| 1 | โครงการก         |   บจ.               | มิ.ย. 2547 –   | 71.7   |
| 6 | ่อสร้างอาคารโรงงาน |   ยางไทยอุตสาหกรรม   | ก.ย. 2548     |        |
+---+------------------+---------------------+---------------+--------+
| 1 | โ                |   บจ. สยามมิชลิน      | มิ.ย. 2547 –   | 63.4   |
| 7 | ครงการขยายโรงงาน |                     | ก.ย. 2548     |        |
|   | เฟส 4            |                     |               |        |
+---+------------------+---------------------+---------------+--------+
| 1 | โครงการปรับปรุง    |   บจ.               | พ.ค. 2547 –   | 10.8   |
| 8 | โครงสร้างและงานสถ |   เอ็นเอสอิเล็คโทรนิคส์  | ก.ค. 2547     |        |
|   | าปัตยกรรมอาคารผลิต |   (1993)            |               |        |
+---+------------------+---------------------+---------------+--------+
| 1 | โครงก            |   บมจ.              | เม.ย. 2547 –  | 79.0   |
| 9 | ารปรับปรุงโรงทำขวด |   อ                 | ธ.ค. 2547     |        |
|   | BP 4             | ุตสาหกรรมเครื่องแก้วไทย |               |        |
+---+------------------+---------------------+---------------+--------+
| 2 | โครงการก่อ        |   บมจ. การบินไทย     | ธ.ค. 2546 –   | 103.5  |
| 0 | สร้างโรงซ่อมเบาอุปก |                     | มี.ค. 2548     |        |
|   | รณ์กิจกรรมบริการลาน |                     |               |        |
|   | จอดและอุปกรณ์ภาคพื้น |                     |               |        |
|   | ณ                |                     |               |        |
|   | ท                |                     |               |        |
|   | ่าอากาศยานสุวรรณภูมิ |                     |               |        |
+---+------------------+---------------------+---------------+--------+
| 2 | โครงการ BMW New  |   บจ. บีเอ็มดับเบิลยู    | พ.ย. 2546 -   | 16.3   |
| 1 | F2 Building      |   แมนูแฟคเจอริ่ง       | ม.ค. 2547     |        |
|   | Project          |   (ประเทศไทย)       |               |        |
+---+------------------+---------------------+---------------+--------+
| 2 | โครงการก่อ        |   บจ. นิปปอนเพ้นต์     | ต.ค. 2546 –   | 148.6  |
| 2 | สร้างอาคารผลิตเรซิ่น |   (ประเทศไทย)       | พ.ย. 2547     |        |
+---+------------------+---------------------+---------------+--------+
| 2 | โครงการก่อสร      |   บมจ. ทีมพรีซิชั่น      | ส.ค. 2546 –   | 32.5   |
| 3 | ้างอาคารโรงงานใหม่ |                     | ก.พ. 2547     |        |
+---+------------------+---------------------+---------------+--------+
|   | รวม              |                     |               | 3      |
|   |                  |                     |               | ,215.1 |
+---+------------------+---------------------+---------------+--------+
|   | อาคารสูงเพื่อพักอาศัย |                     |               |        |
|   | อาคารพาณิชย์       |                     |               |        |
|   | และสำนักงาน       |                     |               |        |
+---+------------------+---------------------+---------------+--------+
| 1 | โค               |                     | ต.ค. 2550     | 105.7  |
|   | รงการก่อสร้างโชว์รูม |  บจ.เอส.บี.เฟอร์นิเจอร์ | -ส.ค. 2551    |        |
|   |                  |   เฮ้าส์              |               |        |
|   | เอส.บี.ดีไซน์ สแควร์ |                     |               |        |
|   | สาขารามอินทรา     |                     |               |        |
+---+------------------+---------------------+---------------+--------+
| 2 | โครงการก         |   บจ.ภูเก็ต กะรน ฮิล   |               | 77.7   |
|   | ่อสร้างอาคารพักอาศัย |                     | ต.ค.2550–ธ.ค. |        |
|   | กะรน ฮิลล์         |                     |   2551        |        |
|   | เรสซิเด้นซ์         |                     |               |        |
+---+------------------+---------------------+---------------+--------+
| 3 | โครงการปรับปรุงระ  |   สถานทูตสหรัฐอเมริกา, |   ส.ค.        | 61.9   |
|   | บบรักษาความปลอดภัย |   กรุงเทพฯ           |   2           |        |
|   | สถานทูตสหรัฐอเมริกา |                     | 550-เม.ย.2551 |        |
+---+------------------+---------------------+---------------+--------+
| 4 | โค               |                     | ก.ย.          | 89.7   |
|   | รงการก่อสร้างโชว์รูม |  บจ.เอส.บี.เฟอร์นิเจอร์ | 2550-พ.ค.2551 |        |
|   |                  |   เฮ้าส์              |               |        |
|   | เอส.บี.ดีไซน์ สแควร์ |                     |               |        |
|   | สาขาภูเก็ต         |                     |               |        |
+---+------------------+---------------------+---------------+--------+
| 5 | โครง             |   บจ.เซ็นคาร์         | ก.ค. 2550 -   | 98.0   |
|   | การก่อสร้างห้างคาร์ฟู |                     | ธ.ค. 2550     |        |
|   | สาขารังสิต         |                     |               |        |
|   | –คลองสาม         |                     |               |        |
+---+------------------+---------------------+---------------+--------+
| 6 | โครงการก่อสร้าง    |   บจ.น              | พ.ค.2550-     | 89.6   |
|   | The Retail       | ครหลวงการเคหะและที่ดิน | ธ.ค. 2550     |        |
|   | สาขาพระราม 2     |                     |               |        |
+---+------------------+---------------------+---------------+--------+
| 7 | โครงการก         |   บจ.หรรษาธานี       | พ.ค. 2550 -   | 194.8  |
|   | ่อสร้างอาคารพักอาศัย |                     | ก.ค. 2551     |        |
|   | ชลษาเพลส         |                     |               |        |
+---+------------------+---------------------+---------------+--------+
| 8 | โครงการก่อสร้าง    |   บจ.เซ็นคาร์         | มี.ค. 2550 -   | 93.4   |
|   | ห้างคาร์ฟู          |                     | ธ.ค. 2550     |        |
|   | สาขาพระราม 2     |                     |               |        |
+---+------------------+---------------------+---------------+--------+
| 9 | โครงการก่อสร้าง    |   บจ.เค.ดี. แอสเซท   | พ.ย. 2549 -   | 128.7  |
|   | The Next         |                     | ส.ค. 2550     |        |
|   | Condominium      |                     |               |        |
+---+------------------+---------------------+---------------+--------+
| 1 | โครง             |   บจ. เซ็นคาร์        | ก.ย. 2550 –   | 51.9   |
| 0 | การศูนย์การค้าคาร์ฟูร์ |                     | ธ.ค. 2550     |        |
|   | ภูเก็ต             |                     |               |        |
+---+------------------+---------------------+---------------+--------+
| 1 | โครงการ เอส.บี.   |   บจ. เอส.บี.        | ม.ค. 2550 –   | 96.5   |
| 1 | ดีไซด์ สแควร์       |   เฟอร์นิเจอร์ เฮาส์    | มิ.ย. 2550     |        |
+---+------------------+---------------------+---------------+--------+
| 1 | โครง             |   บจ. เซ็นคาร์        | ส.ค. 2549 –   | 24.5   |
| 2 | การศูนย์การค้าคาร์ฟูร์ |                     | ต.ค. 2549     |        |
|   | รัชดา             |                     |               |        |
+---+------------------+---------------------+---------------+--------+
| 1 | โครงการ          |   บจ. โตโยต้า นนทบุรี  | ก.ค. 2549 –   | 48.7   |
| 3 | ก่อสร้างโชว์รูมรถยนต์ |   ยูสคาร์             | ต.ค. 2549     |        |
+---+------------------+---------------------+---------------+--------+
| 1 | โครงกา           |   โรงเรียนวัฒนาวิทยาลัย | มิ.ย. 2549 –   | 140.2  |
| 4 | รก่อสร้างอาคารเรียน |                     | พ.ค. 2550     |        |
+---+------------------+---------------------+---------------+--------+
| 1 | โครงการ Retail   |   บจ. สินธรณี         | พ.ย. 2548 –   | 96.3   |
| 5 | Mall             |   พร็อพเพอร์ตี้         | พ.ย. 2549     |        |
+---+------------------+---------------------+---------------+--------+
| 1 | โครง             |   บจ.อินเด็กซ์         | ต.ค. 2548 –   | 193.4  |
| 6 | การก่อสร้างคลังสินค้า |                     | ก.ค.2549      |        |
+---+------------------+---------------------+---------------+--------+
| 1 | โครง             |   บจ. เซ็นคาร์        | พ.ค. 2548 –   | 77.5   |
| 7 | การศูนย์การค้าคาร์ฟูร์ |                     | ก.ย. 2548     |        |
|   | จ                |                     |               |        |
|   | ังหวัดนครศรีธรรมราช |                     |               |        |
+---+------------------+---------------------+---------------+--------+
| 1 | โ                |   บจ. ไพรม เเมนชั่น   | ธ.ค. 2546 –   | 104.4  |
| 8 | ครงการคอนโดมิเนียม |                     | ม.ค. 2549     |        |
|   | ไพรม เเมนชั่น สาม  |                     |               |        |
|   | (Prime Mansion   |                     |               |        |
|   | III)             |                     |               |        |
+---+------------------+---------------------+---------------+--------+
|   | รวม              |                     |               | 1      |
|   |                  |                     |               | ,772.9 |
+---+------------------+---------------------+---------------+--------+
|   | โรงพยาบาล        |                     |               |        |
+---+------------------+---------------------+---------------+--------+
| 1 | โ                |   บจ.               | ม.ค. 2551 -   | 141.9  |
|   | ครงการต่อเติมอาคาร | โรงพยาบาลกรุงเทพภูเก็ต | ต.ค. 2551     |        |
|   | A                |                     |               |        |
|   |                  |                     |               |        |
|   | ชั้น 6-8           |                     |               |        |
+---+------------------+---------------------+---------------+--------+
| 2 | โค               |   โรงพยาบาลรามคำแหง | เม.ย. 2549 –  | 408.3  |
|   | รงการก่อสร้างอาคาร |                     | ธ.ค. 2550     |        |
|   | 4                |                     |               |        |
+---+------------------+---------------------+---------------+--------+
| 3 | โครงกา           |   บจ. ภูเก็ต          | มี.ค. 2549 –   | 224.6  |
|   | รโรงพยาบาลสิริโรจน์ |   อินเตอร์เนชั่นแนล     | ต.ค. 2550     |        |
|   |                  |   ฮอลปิตอล           |               |        |
+---+------------------+---------------------+---------------+--------+
|   | รวม              |                     |               | 774.8  |
+---+------------------+---------------------+---------------+--------+
|   | บ้านพักอาศัย รีสอร์ท  |                     |               |        |
|   | และบ้านจัดสรร      |                     |               |        |
+---+------------------+---------------------+---------------+--------+
| 1 | โครงการก่อสร้าง    |   นายอัศวิน ชินกำธรวงศ์ | ต.ค.          | 34.6   |
| . | บ้านพักอาศัย        |                     | 2549-ก.พ.     |        |
|   |                  |                     | 2551          |        |
+---+------------------+---------------------+---------------+--------+
|   | รวม              |                     |               | 34.6   |
+---+------------------+---------------------+---------------+--------+
|   | รวม              |                     |               | 5      |
|   | มูลค่าโครงการทั้งหมด |                     |               | ,797.4 |
+---+------------------+---------------------+---------------+--------+

4.2 การตลาด ภาวะการแข่งขันและแนวโน้มอุตสาหกรรม

4.2.1 กลยุทธ์การเเข่งขัน

ในการกำหนดกลยุทธ์ในการเเข่งขันของบริษัทฯ และนโยบายการดำเนินธุรกิจ บริษัทฯ
มุ่งเน้นการเพิ่มส่วนแบ่งทางการตลาดในปัจจุบันและเน้นการเสริมสร้างศักยภาพการเเข่งขันในระยะยาว
โดยกลยุทธ์การเเข่งขันและนโยบายการดำเนินธุรกิจของบริษัทฯ สามารถสรุปได้ดังนี้

-   ความสามารถและประสบการณ์ของผู้บริหาร

ผู้บริหารของบริษัทฯ มีประสบการณ์การทำงานภาคปฏิบัติในงานวิศวกรรมมากว่า 30 ปี และมีความรู้
ความชำนาญและเข้าใจในธุรกิจดี
ทำให้สามารถกำกับดูเเลและให้คำเเนะนำในการบริหารโครงการก่อสร้างเเก่พนักงานได้อย่างมีประสิทธิภาพ

-   ความสามารถของทีมบุคลากร

บริษัทฯ มีทีมงานประเมินราคาก่อสร้างที่มีคุณภาพและประสบการณ์มากกว่า 10 ปี
ซึ่งส่งผลให้การประเมินราคาค่าก่อสร้างของบริษัทฯ มีความเเม่นยำใกล้เคียงกับต้นทุนที่เเท้จริง
สำหรับในส่วนของการก่อสร้างนั้น บริษัทฯ
มีทีมงานวิศวกรที่มีคุณภาพและมีความชำนาญในการบริหารและควบคุมงานโครงการก่อสร้างให้สามารถดำเนินการก่อสร้างแล้วเสร็จตามกำหนด
โดยที่ผ่านมา โครงการก่อสร้างของบริษัทฯ ไม่เคยส่งมอบงานล่าช้าแต่อย่างใด

นอกจากนี้ บริษัทฯ ยังมีนโยบายส่งเสริมและพัฒนาบุคลากรซึ่งนับเป็นทรัพยากรที่สำคัญที่สุดของบริษัทฯ
โดยบริษัทฯ
ได้กำหนดให้มีการฝึกอบรมเพื่อพัฒนาขีดความสามารถและสร้างจิตสำนึกทางด้านคุณภาพให้กับบุคลากรในระดับต่างๆ
เพื่อให้สามารถปฏิบัติงานได้อย่างมีประสิทธิภาพ อันได้เเก่ การฝึกอบรมความรู้ระหว่างปฏิบัติงาน
(On - the - Job Training) เพื่อให้เข้าใจถึงวิธีการปฏิบัติงานในตำแหน่งหน้าที่รับผิดชอบ

ทั้งนี้ เพื่อให้การดำเนินธุรกิจของบริษัทฯ มีประสิทธิภาพ และศักยภาพมากขึ้น ในปีที่ผ่านมา บริษัทฯ
ได้มีการสรรหาบุคคลากรที่มีประสบการณ์การมากกว่า 20 ปี
มาเสริมสร้างความแข็งแกร่งในการบริหารจัดการธุรกิจทั้งในด้านการปฏิบัติการและด้านการเงิน
โดยบริษัทฯ มีนโยบายการจัดระเบียบการจัดการในการทำงานเป็นทีมทั้งด้านปฏิบัติการและการเงิน
เพื่อให้มีการบริหารจัดการไปในทิศทางเดียวกัน

-   การให้บริการที่มีคุณภาพและได้มาตรฐาน ISO 9001: 2008

บริษัทฯ คำนึงถึงการรักษามาตรฐานด้านคุณภาพงานเป็นสำคัญ โดยบริษัทฯ
ได้จัดให้มีระบบการตรวจสอบคุณภาพของงานระหว่างทำก่อนส่งมอบงานให้กับลูกค้าอย่างสม่ำเสมอ
โดยมีหน่วยงานที่ทำหน้าที่ตรวจสอบคุณภาพ (Quality Control, Quality Assurance and
Quality System)
ทำการตรวจสอบคุณภาพตั้งแต่ขั้นตอนเริ่มต้นการเขียนแบบจนถึงขั้นตอนก่อนส่งมอบแก่ลูกค้า
ซึ่งกลยุทธ์ทางด้านการให้บริการดังกล่าวสร้างความพึงพอใจให้กับลูกค้าและเสริมสร้างความสัมพันธ์ที่0ดีในระยะยาว
ดังเห็นได้จากลูกค้าเดิมได้กลับมาใช้บริการของทางบริษัทฯ อย่างสม่ำเสมอ

บริษัทฯ ได้รับการรับรองระบบการให้บริการตามมาตรฐานอุตสาหกรรม ISO 9001:2000
(MASCI)
ซึ่งมีการควบคุมคุณภาพทั้งกระบวนการผลิตและลดขั้นตอนการทำงานที่ซ้ำซ้อนส่งผลให้บริษัทฯ
มีอัตราการแก้ไขงานที่พบข้อบกพร่องอยู่ในระดับต่ำ และในปี 2552 บริษัทฯ
ได้ทำการปรับปรุงการจัดการคุณภาพให้เป็นไปตามระบบการจัดการคุณภาพ ISO 9001:2008
ทำให้สามารถควบคุมการทำงานและวัดผลการปฏิบัติได้อย่างมีประสิทธิภาพและประสิทธิผล
ครอบคลุมทั้งหน่วยงานภายในและหน่วยงานภายนอกได้ดียิ่งขึ้น ทั้งนี้บริษัทฯ
จัดให้มีการบริการที่รวดเร็วโดยส่งมอบงานที่ก่อสร้างแล้วเสร็จตรงต่อเวลาและความต้องการของลูกค้าซึ่งบริษัทฯ
ได้มีการวางแผนที่มีประสิทธิภาพตั้งแต่การดำเนินการเสนอราคา การดำเนินการก่อสร้าง
การส่งมอบงาน และการดำเนินการทบทวนข้อกำหนดของงานและความต้องการของลูกค้า
นอกจากนี้ทางบริษัทฯ
ยังจัดให้มีบริการให้คำปรึกษาและคำแนะนำต่างๆแก่ลูกค้าตั้งแต่การออกแบบโครงการ
การเลือกใช้วัสดุก่อสร้างที่เหมาะสม
ตลอดจนการบริการหลังการส่งมอบงานแก่ลูกค้าในกรณีที่เกิดปัญหาขึ้น

-   การใช้เทคโนโลยี pre-frabrication

บริษัทฯ ได้มีการนำเทคโนโลยี pre-fabricate จากพันธมิตรมาร่วมใช้ในงานวิศวกรรมโยธา ทั้ง
pre-cast concrete สำหรับงานคอนกรีต และ pre-fabricate steel structure
สำหรับงานโครงเหล็ก ซึ่งทำให้ประสิทธิภาพการทำงานของบริษัทฯ สูงขึ้น
มีความสามารถในการรับงานที่มีความซับซ้อนและได้รับความไว้วางใจจากลูกค้าในการทำงานที่ต้องการมาตรฐานระดับสูงได้
นอกจากนี้ การใช้เทคโนโลยี pre-fabricate ทำให้บริษัทฯ สามารถบริหารเวลาได้ดียิ่งขึ้น
โดยใช้เวลาในการก่อสร้างน้อยลง สามารถส่งมอบงานให้ลูกค้าได้อย่างรวดเร็ว
ลักษณะการทำงานมีความปลอดภัยมากขึ้น และสามารถบริหารต้นทุนอย่างมีประสิทธิภาพมากขึ้น
ส่งผลให้ค่าใช้จ่ายในการก่อสร้างลดลงจึงกลายเป็นจุดขายอย่างหนึ่งของบริษัทฯ
ในการนำเสนองานต่อลูกค้า

-   การมีระบบการจัดซื้อจัดจ้าง ปฏิบัติงานและการบริหารทรัพยากรอย่างมีประสิทธิภาพ

บริษัทฯ มีระบบการจัดซื้อและจัดจ้างที่มีประสิทธิภาพโดยมีขั้นตอนการจัดซื้อและจัดจ้างที่โปร่งใส
สร้างการเเข่งขันระหว่างผู้จัดจำหน่ายวัสดุก่อสร้างและผู้รับเหมาช่วงต่างๆ
เพื่อเป็นการรับประกันว่าต้นทุนของบริษัทฯ อยู่ในระดับที่เหมาะสม

บริษัทฯ มีระบบการจัดการและบริหารทรัพยากรที่มีประสิทธิภาพโดยบริษัทฯ ได้นำระบบ ERP
(Enterprise Resource Planning)
ซึ่งเป็นระบบสารสนเทศเชิงปฏิบัติการที่รวบรวมและเชื่อมโยงข้อมูลสารสนเทศของแต่ละหน่วยธุรกิจเข้าด้วยกัน
ช่วยให้บริษัทฯ สามารถประมวลผลข้อมูลได้ในลักษณะ Real Time
สำหรับใช้ในการวิเคราะห์และตัดสินใจได้อย่างถูกต้องและเเม่นยำตรงตามข้อกำหนดและเเผนการก่อสร้าง

-   กลยุทธ์ทางด้านการตลาดและประชาสัมพันธ์

บริษัทฯ มีนโยบายด้านการตลาดในการรักษาฐานลูกค้าเดิมให้คงอยู่กับบริษัทฯ
และขยายการให้บริการไปยังลูกค้าใหม่
โดยเฉพาะอย่างยิ่งฐานลูกค้าซึ่งอยู่ในภาคธุรกิจที่มีศักยภาพในการเติบโตที่ดี โดยทีมงานของบริษัทฯ
กำหนดนโยบายทางการตลาดโดยคำนึงถึงความสัมพันธ์อันดีกับลูกค้าในระยะยาวเป็นสำคัญ
ทั้งนี้ได้มีแผนในการดูแลความต้องการของลูกค้าในด้านต่างๆ เพื่อบริหารความสัมพันธ์อันดีต่อลูกค้า
(Customer Relationship Management: CRM) อาทิ
การสอบถามความพอใจในคุณภาพของงานที่ส่งมอบต่อลูกค้า โดยบริษัทฯ
เชื่อมั่นว่าคุณภาพงานคือกุญแจสำคัญในความสำเร็จและการไว้วางใจจากลูกค้า
โดยที่ผ่านมาทางบริษัทฯ มีผลงานอันเป็นที่ยอมรับและสร้างความพึงพอใจให้กับลูกค้า
ทำให้ลูกค้าให้ความไว้วางใจในการกลับมาใช้บริการของบริษัทฯ อีก
รวมทั้งได้แนะนำต่อไปยังลูกค้าเป้าหมายกลุ่มอื่นๆ ของทางบริษัทฯ อีกด้วย
ทำให้บริษัทมีโอกาสขยายขอบเขตการบริการคลอบคลุมโครงการขนาดกลางและขนาดใหญ่มากขึ้น
นอกจากนี้
การเข้าจดทะเบียนในตลาดหลักทรัพย์เป็นหนึ่งในกลยุทธ์ที่ทำให้บริษัทตลอดจนผลงานของบริษัทฯ
เป็นที่รู้จักในวงกว้างมากขึ้นซึ่งเป็นประโยชน์ต่อการได้มาซึ่งลูกค้าใหม่ของบริษัทฯ

4.2.2 นโยบายการกำหนดราคา

ในการกำหนดราคานั้น บริษัทฯ
จะศึกษาจากแบบก่อสร้างและข้อกำหนดจากลูกค้าประกอบกับการสำรวจจากสถานที่จริงเป็นสำคัญเพื่อประเมินปริมาณงานก่อสร้าง
ภายหลังจากทราบปริมาณการก่อสร้างแล้วบริษัทฯ
จะทำการตรวจสอบราคาวัสดุก่อสร้างพร้อมทั้งให้ผู้รับเหมาช่วงในแต่ละส่วนของโครงการก่อสร้างทำการเสนอราคาเบื้องต้นเพื่อพิจารณามูลค่าการก่อสร้าง
ก่อนจะรวบรวมข้อมูลและจัดทำใบเสนอราคาเพื่อเสนอให้แก่ลูกค้าต่อไป (โปรดดูรายละเอียดในข้อ
4.3 การจัดหาผลิตภัณฑ์และบริการ)

อย่างไรก็ตาม ในช่วงที่ราคาวัสดุก่อสร้างมีความผันผวนอย่างมีนัยสำคัญ อย่างในช่วงปี 2550-2551
ที่ผ่านมา บริษัทฯ ได้มีการทำเรื่องเสนอขอปรับปรุงราคา
หรือเจรจาให้ลูกค้าเป็นผู้รับผิดชอบการจัดซื้อวัสดุก่อสร้างในบางโครงการตามความเหมาะสม

ทั้งนี้ บริษัทฯ ไม่มีนโยบายในการแข่งขันทางด้านการเสนอราคาต่ำเพื่อให้ได้รับงาน
เนื่องจากบริษัทฯ
มีเป้าหมายในการรักษาคุณภาพของงานก่อสร้างที่ได้มาตรฐานและประโยชน์ต่อการดำเนินธุรกิจของลูกค้าเป็นสำคัญ
โดยการกำหนดราคาให้มีความเป็นธรรมและเหมาะสมเพื่อรักษาความสัมพันธ์อันดีในระยะยาวกับลูกค้าและเพื่อให้บริษัทฯ
สามารถดำเนินธุรกิจได้ในระยะยาว

4.2.3 กลุ่มลูกค้าเป้าหมาย และช่องทางการจัดจำหน่าย

-   กลุ่มลูกค้าเป้าหมาย

กลุ่มลูกค้าของบริษัทฯ ส่วนใหญ่เป็นลูกค้าเอกชนที่เป็นเจ้าของโรงงานอุตสาหกรรม ซึ่งบริษัทฯ
มีความเชี่ยวชาญในการดำเนินงานก่อสร้าง
โดยมีทั้งโครงการก่อสร้างต่อเนื่องของลูกค้าเดิมและโครงการก่อสร้างของลูกค้าใหม่ ทั้งนี้
เนื่องจากผลงานการก่อสร้างที่มีคุณภาพและประสบผลสำเร็จในอดีต ประกอบกับบริษัทฯ
ได้สร้างความสัมพันธ์ที่ดีกับลูกค้ามาโดยตลอด บริษัทฯ
จึงมักได้รับความไว้วางใจจากลูกค้าในการรับงานโครงการใหม่ๆ ในอนาคต
นอกจากลูกค้ากลุ่มโรงงานอุตสาหกรรมแล้ว ขอบเขตการให้บริการของบริษัทฯ
คลอบคลุมกลุ่มลูกค้าเอกชนในภาคธุรกิจอื่นๆ อาทิเช่น อาคารสูงสำหรับพักอาศัย สำนักงาน
ศูนย์การค้า และโรงพยาบาล เป็นต้น โดยเฉพาะอย่างยิ่งโรงพยาบาล เนื่องจากบริษัทฯ
มีความเชี่ยวชาญด้านงานระบบต่างๆ ซึ่งเป็นส่วนสำคัญในการก่อสร้างอาคารโรงพยาบาล

ทั้งนี้ บริษัทฯ มีนโยบายที่จะมุ่งเน้นขยายงานไปยังภาคธุรกิจต่างๆ
ตามศักยภาพการเติบโตของภาคธุรกิจ และสภาวะเศรษฐกิจ

-   ช่องทางการจัดจำหน่าย

บริษัทฯ มีฝ่ายการตลาดเพื่อติดต่อกับลูกค้าโดยตรง โดยเมื่อบริษัทฯ
ได้รับเอกสารเชิญเข้าร่วมประมูลงานหรือมีความสนใจที่จะเข้าร่วมประมูล ฝ่ายการตลาดของบริษัทฯ
จะทำการติดต่อกับทางลูกค้าเพื่อประสานงานด้านเอกสารพร้อมทั้งรับทราบข้อกำหนดต่างๆในการเข้าร่วมประมูล
รวมถึงติดต่อขอรับเอกสารแบบก่อสร้างต่างๆเพื่อจัดส่งให้แก่ทางฝ่ายวิศวกรรมของบริษัทฯ
ในการประเมินปริมาณงานและมูลค่าก่อสร้าง ปัจจุบันการรับงานของบริษัทฯ นั้น บริษัทฯ
มีนโยบายที่จะเป็นผู้รับเข้าทำสัญญาก่อสร้างโดยตรงจากลูกค้าทั้งหมด
เนื่องจากจะได้รับราคาและเงื่อนไขการชำระเงินที่ดีกว่าและสามารถควบคุมและดูเเลการก่อสร้างได้อย่างมีประสิทธิภาพ

ทั้งนี้ สัญญาก่อสร้างนั้นจะเป็นสัญญาเหมาจ่ายที่มีตารางระยะเวลาโครงการกำหนดไว้ล่วงหน้า
โดยมีข้อกำหนดด้านการชำระเงินล่วงหน้าและการชำระเงินโดยประเมินจากความคืบหน้าของงานเป็นครั้งคราวหรือรายเดือน
ทั้งนี้ โดยปกติสัญญาจะกำหนดให้บริษัทฯ จัดเตรียมหนังสือค้ำประกันประเภทต่างๆ
ตลอดอายุโครงการ โดยเมื่อบริษัทฯ จะเข้าร่วมประมูลโครงการ
ข้อกำหนดโดยทั่วไปจะระบุให้บริษัทฯ ต้องส่งมอบหนังสือค้ำประกันการประมูล (Bid bond)
พร้อมกับการยื่นเอกสารประมูล ซึ่งโดยทั่วไปจะมีมูลค่าวงเงินค้ำประกัน 0.2 ล้านบาท ถึง 5.0
ล้านบาท โดยหากบริษัทฯ ได้รับเลือกแต่ไม่เข้าทำสัญญาก่อสร้าง
เจ้าของโครงการสามารถเรียกเงินจากหนังสือค้ำประกันดังกล่าวได้ ทั้งนี้บริษัทฯ
จะได้รับหนังสือค้ำประกันดังกล่าวคืนเมื่อการประมูลสิ้นสุดลง

เมื่อบริษัทฯ ได้รับคัดเลือกและลงนามในสัญญาก่อสร้างแล้ว โดยปกติบริษัทฯ
ต้องจัดเตรียมหนังสือค้ำประกันการปฏิบัติตามสัญญา (Performance bond)
ซึ่งโดยทั่วไปจะมีมูลค่าวงเงินค้ำประกันคิดเป็นร้อยละ 10.0 ของราคาตามสัญญาก่อสร้าง
โดยหากบริษัทฯ ไม่ปฏิบัติตามภาระผูกพันตามสัญญาก่อสร้าง
เจ้าของโครงการสามารถเรียกเงินจากหนังสือค้ำประกันดังกล่าวได้ ทั้งนี้บริษัทฯ
จะได้รับหนังสือค้ำประกันดังกล่าวคืนเมื่อเจ้าของโครงการยืนยันความสำเร็จของโครงการโดยการออกหนังสือรับรองความสำเร็จของงาน
นอกเหนือจากหนังสือค้ำประกันการปฏิบัติตามสัญญาแล้ว เจ้าของโครงการอาจกำหนดให้บริษัทฯ
ต้องจัดเตรียมหนังสือค้ำประกันการเงินทดรองจ่ายล่วงหน้า (Advance bond)
ซึ่งโดยทั่วไปจะมีมูลค่าวงเงินค้ำประกันคิดเป็นร้อยละ 10.0 ของราคาตามสัญญาก่อสร้าง
โดยเจ้าของโครงการจะออกเงินทดรองจ่ายให้แก่บริษัทฯ เพื่อซื้อวัสดุอุปกรณ์ต่างๆ
ทั้งนี้เจ้าของโครงการจะหักเงินจากจำนวนที่บริษัทฯ เรียกชำระตามความคืบหน้าของงาน
เพื่อชดเชยเงินที่ได้ทดรองจ่ายก่อนหน้านี้
โดยมูลค่าเงินทดรองจ่ายจะทยอยลดลงตามระยะเวลาโครงการ

นอกจากนี้ ตามข้อกำหนดโดยทั่วไปเจ้าของโครงการจะเรียกหนังสือค้ำประกันเงินประกันผลงาน
(Retention bond) ซึ่งโดยทั่วไปจะมีมูลค่าวงเงินค้ำประกันคิดเป็นร้อยละ 5.0
ของราคาตามสัญญาก่อสร้าง
ซึ่งเจ้าของโครงการจะถือครองไว้ตลอดระยะเวลารับประกันซึ่งโดยปกติจะประมาณ 12- 24
เดือนนับจากวันที่ได้รับหนังสือรับรองความสำเร็จของงาน

4.  ภาพรวมอุตสาหกรรม

ภาวะเศรษฐกิจของประเทศไทย ในปี 2552 ยังคงได้รับผลกระทบจากวิกฤตการเงินโลก
โดยอัตราการเติบโตของผลิตภัณฑ์มวลรวมประชาชาติของปี 2552 ยังคงติดลบ
เนื่องด้วยอัตราการเติบโตของเศรษฐกิจในช่วงไตรมาสแรกหดตัวถึงร้อยละ 7.1
ซึ่งมากกว่าอัตราการหดตัวในไตรมาสที่ 4 ของปี 2551
เนื่องจากภาวะถดถอยรุนแรงของเศรษฐกิจโลก ทำให้การส่งออกและการผลิตของไทยหดตัวลงมาก
ทำให้ความเชื่อมั่นของผู้บริโภคและภาคธุรกิจลดลง
นอกจากนี้ประเทศไทยยังได้รับผลกระทบจากปัญหาการเมือง
ซึ่งมีผลกระทบต่อเนื่องทำให้การใช้จ่ายและการลงทุนภาคเอกชนลดลง
ส่งผลให้เศรษฐกิจหดตัวรุนแรงกว่าที่คาดการณ์ สำหรับไตรมาสที่ 2 นั้น เศรษฐกิจยังคงหดตัว
แต่อยู่ในอัตราที่น้อยลง คือ ร้อยละ 4.9 เมื่อเทียบกับไตรมาสแรก
เนื่องจากการฟื้นตัวของเศรษฐกิจโลก ที่ส่งผลให้การส่งออกของไทยเริ่มดีขึ้น
การใช้จ่ายและการลงทุนภาครัฐที่เพิ่มขึ้นภายใต้แผนกระตุ้นเศรษฐกิจและแผนปฏิบัติการไทยเข้มแข็ง
2555 ความเชื่อมั่นของผู้บริโภคและภาคเอกชนเริ่มดีขึ้น อัตราดอกเบี้ยที่ต่ำลด
ตลอดจนการผลักดันด้านสินเชื่อผ่านสถาบันการเงินเฉพาะกิจของภาครัฐ เศรษฐกิจไทยในไตรมาสที่
3 ยังฟื้นตัวต่อเนื่อง โดยมีอัตราการหดตัวเพียงร้อยละ 2.8
ซึ่งเป็นผลมาจากมาตรการกระตุ้นเศรษฐกิจที่ช่วยสนับสนุนการฟื้นตัวของการบริโภคและการลงทุนภาคเอกชน
อีกทั้งสถานการณ์ทางการเมืองของไทยเริ่มคลี่คลายลง ทำให้ความเชื่อมั่นเริ่มกลับมา
หากแต่ศาลมีคำตัดสินการระงับ 76 โครงการในเขตนิคมอุตสาหกรรมมาบตาพุด
เนื่องจากปัญหามลพิษในชุมชน ส่งผลกระทบให้ความเชื่อมั่นที่เพิ่งเริ่มจะดีขึ้นลดลงอีก
โดยเฉพาะอย่างยิ่งความเชื่อมั่นในการตัดสินใจลงทุนของบริษัทต่างชาติ ส่วนในไตรมาสที่ 4
เศรษฐกิจโลกมีการฟื้นตัวอย่างมีเสถียรภาพมากขึ้น อีกทั้งภาวะการเมืองที่เริ่มคลี่คลายลง
ส่งผลให้เศรษฐกิจไทยขยายตัวร้อยละ 5.8 จากช่วงเดียวกันของปีก่อน ขยายตัวร้อยละ 9.7
จากช่วงไตรมาสที่ 3
โดยมีสาเหตุจากการฟื้นตัวของการส่งออกและอุปสงค์ภายในประเทศที่ปรับตัวสูงขึ้น
ส่งผลให้อัตราการผลิตขยายตัว ทำให้อัตราการว่างงานลดลง กำลังซื้อของผู้บริโภคเพิ่มขึ้น
ตลอดจนความมั่นใจของภาคธุรกิจ และนักลงทุนเริ่มกลับมา ส่งผลให้การลงทุนในด้านต่างๆ
เริ่มปรับตัวดีขึ้น

  ---------------------------------------------- -------------------------------------------------
  อัตราการเติบโตของผลิตภัณฑ์มวลรวมประชาชาติ            อัตราการเติบโตของผลิตภัณฑ์มวลรวมประชาชาติภาคการก่อสร้าง

  []                                             []

  ที่มา :                                          ที่มา :
  สำนักงานคณะกรรมการพัฒนาการเศรษฐกิจและสังคมแห่งชาติ   สำนักงานคณะกรรมการพัฒนาการเศรษฐกิจและสังคมแห่งชาติ
  ---------------------------------------------- -------------------------------------------------

ด้านธุรกิจภาคการก่อสร้างในปี 2552
อัตราการเติบโตของผลิตภัณฑ์มวลรวมประชาชาติภาคการก่อสร้างในไตรมาสแรกยังคงมีการหดตัวอย่างต่อเนื่องแต่ในอัตราที่ลดลง
โดยหดตัวลงร้อยละ 6.9 จากไตรมาสสุดท้ายของปีก่อนที่หดตัวถึงร้อยละ 12.0
ก่อนที่จะมีการเติบโตที่ประมาณร้อยละ 2.5 และ 2.2 ในไตรมาส 2 และ 3 ตามลำดับ
จากการฟื้นตัวของเศรษฐกิจโลก และเศรษฐกิจไทย
โดยการผลิตภาคอุตสาหกรรมมีการปรับตัวในทิศทางที่ดีขึ้น
แต่การใช้กำลังการผลิตยังคงอยู่ในระดับต่ำ เนื่องจากความต้องการสินค้ายังฟื้นตัวช้า
และการแก้ปัญหาสิ่งแวดล้อมในเขตนิคมอุตสาหกรรมมาบตาพุด มีความล่าช้า
ทำให้ภาคเอกชนบางส่วนชะลอและเลื่อนการลงทุนออกไปก่อน
ด้านการลงทุนภาครัฐก็มีแนวโน้มขยายตัวอย่างต่อเนื่อง
โดยมีปัจจัยสนันสนุนจากการเบิกจ่ายงบประมาณภายใต้แผนปฏิบัติการไทยเข้มแข็ง ส่วนในไตรมาสที่
4 อัตราการเติบโตของผลิตภัณฑ์มวลรวมประชาชาติภาคการก่อสร้าง ปรับตัวสูงขึ้นถึงร้อยละ 5.0
จากช่วงเดียวกันของปีก่อน โดยมากเป็นการลงทุนของภาครัฐ จากมาตรการกระตุ้นเศรษฐกิจต่างๆ

  -----------------------------------------------------------------------
  การลงทุนด้านการก่อสร้างของภาครัฐบาลและภาคเอกชน

  []

  ที่มา : สำนักงานคณะกรรมการพัฒนาการเศรษฐกิจและสังคมแห่งชาติ
  -----------------------------------------------------------------------

ทั้งนี้ ข้อมูลของสำนักงานคณะกรรมการพัฒนาเศรษฐกิจและสังคมแห่งชาติ แสดงให้เห็นว่าในช่วงปี
2552 การลงทุนในด้านการก่อสร้างของทั้งภาคเอกชนและภาครัฐบาลมีมูลค่ารวมประมาณ 7.21
แสนล้านบาท ลดลงจากปี 2551 ร้อยละ 6.4
โดยการลงทุนด้านการก่อสร้างของภาคเอกชนมีการปรับตัวลดลงร้อยละ 13.3
เนื่องจากผลกระทบของวิกฤตเศรษฐกิจโลก
และสภาวการณ์เศรษฐกิจไทยต่างส่งผลกระทบต่อแผนงานการลงทุนของภาคเอกชนอย่างมีนัยสำคัญ
สำหรับการลงทุนด้านการก่อสร้างของภาครัฐนั้น มูลค่าการลงทุนทรงตัวอยู่ที่ระดับประมาณ 3.96
แสนล้านบาท อันเป็นผลมาจากมาตรการกระตุ้นเศรษฐกิจต่างๆ

  ------------------------------------------------ ------------------------------------------
  พื้นที่ที่ได้รับอนุญาตการก่อสร้างแบ่งตามวัตถุประสงค์การก่อสร้าง   จำนวนโรงงานที่ได้รับอนุญาตจากกระทรวงอุตสาหกรรม

  []                                               []

  ที่มา : ธนาคารแห่งประเทศไทย                         ที่มา : ธนาคารแห่งประเทศไทย
  ------------------------------------------------ ------------------------------------------

ในปี 2552 สภาวะการลงทุนและธุรกิจอสังหาริมทรัพย์โดยรวมลงลดจากปี 2551 อย่างมาก
โดยข้อมูลของธนาคารแห่งประเทศไทยพบว่าในปี 2552
จำนวนพื้นที่ที่ได้รับอนุญาตการก่อสร้างโดยรวมมีจำนวนลดลงร้อยละ 3.45
โดยพื้นที่ที่ได้รับอนุญาตเพื่อการก่อสร้างที่อยู่อาศัยหดตัวลงถึงร้อยละ 12.89
ในขณะที่พื้นที่เพื่อพาณิชยกรรมและอุตสาหกรรม มีอัตราการขยายตัวเพิ่มขึ้นร้อยละ 28.85 และ
8.03 ตามลำดับ โดยเหตุที่พื้นที่ที่ได้รับอนุญาตก่อสร้างเพื่อการพาณิชย์และอุตสาหกรรมเพิ่มสูงขึ้น
อาจเป็นผลจากการที่มีการทำเรื่องขออนุญาตตั้งแต่ช่วงที่สถานการณ์เศรษฐกิจยังไม่วิกฤต
แต่ได้รับอนุญาตในช่วงที่เศรษฐกิจมีการชะลอตัวลงอย่างมีนัยสำคัญ
ผู้ประกอบการภาคธุรกิจจึงได้ตัดสินใจชะลอการลงทุน อย่างไรก็ตามในภาคอุตสาหกรรม
จำนวนโรงงานที่ได้รับอนุญาตจากกระทรวงอุตสาหกรรมมีแนวโน้มปรับตัวลดลงต่อเนื่องตั้งแต่ปี 2548
โดยในปี 2552 มีโรงงานอุตสาหกรรมที่ได้รับอนุญาตจากกระทรวงอุตสาหกรรมรวมทั้งสิ้น 3,769
แห่ง ลดลงจากปี 2551 ที่มีโรงงานอุตสาหกรรมที่ได้รับอนุญาตจากกระทรวงอุตสาหกรรมรวม
4,216 แห่ง ถึงร้อยละ 10.6

  ------------------------------------ ------------------------------------
  อัตราการใช้กำลังการผลิตของภาคอุตสาหกรรม   มูลค่าการลงทุนแยกตามอุตสาหกรรมต่างๆ
                                       ที่ขอรับการส่งเสริม

  []                                   []

  ที่มา : ธนาคารแห่งประเทศไทย             ที่มา : สำนักคณะกรรมการส่งเสริมการลงทุน
  ------------------------------------ ------------------------------------

ด้านอัตราการใช้กำลังการผลิตของภาคอุตสาหกรรมมีแนวโน้มปรับลดลงอย่างต่อเนื่อง
โดยอัตราการใช้กำลังการผลิตเฉลี่ยลดลงอยู่ที่ร้อยละ 61.8
เนื่องจากธุรกิจการส่งออกได้รับผลกระทบทั้งจากการวิกฤตเศรษฐกิจโลก
การชะลอตัวของเศรษฐกิจไทยและปัญหาทางการเมืองภายในประเทศ
นอกจากนี้ภาคธุรกิจได้มีการคาดการณ์ว่าความต้องการของตลาดทั้งในประเทศและต่างประเทศจะยังไม่ฟื้นตัวอย่างรวดเร็วในระยะสั้น
ทำให้ผู้ประกอบการมีการปรับลดกำลังการผลิตลงอย่างมีนัยสำคัญ
ซึ่งแนวโน้มการลดกำลังการผลิตดังกล่าวชี้ให้เห็นถึงแนวโน้มการลงทุนด้านการก่อสร้างเพื่อขยายกำลังการผลิตอุตสาหกรรมที่ลดลง
ทั้งนี้ จากข้อมูลของคณะกรรมการส่งเสริมการลงทุน มูลค่าการลงทุนที่ขอรับการส่งเสริมในปี 2552
เพิ่มขึ้นถึงร้อยละ 67.4 รวมมูลค่าทั้งสิ้น 723.4 พันล้านบาท จาก 432.1 พันล้านบาทในปี 2551
โดยหมวดอุตสาหกรรมที่มีการเข้าขอรับการส่งเสริมลเพิ่มขึ้นอย่างมีนัยสำคัญ ได้แก่
บริการสาธารณูปโภค อิเล็กทรอนิคส์ เครื่องใช้ไฟฟ้า เหมืองแร่ เซรามิกส์ และเกษตรแปรรูป
ซึ่งเพิ่มขึ้นจากปี 2551 ถึงร้อยละ 50

-   คู่แข่งขันและภาวะการแข่งขัน

การแข่งขันในอุตสาหกรรมก่อสร้างในปี 2552 ยังคงมีการแข่งขันสูง เนื่องจากวิกฤตเศรษฐกิจโลก
ซึ่งได้ส่งผลกระทบต่อภาวะเศรษฐกิจไทย
ทำให้ภาคเอกชนยังคงมีการชะลอหรือเลื่อนแผนการลงทุนออกไป
ในขณะที่ภาครัฐมีการลงทุนมากขึ้นภายหลังสถานการณ์ทางการเมืองเริ่มดีขึ้นแต่ยังคงขาดการลงทุนในโครงการขนาดใหญ่
(Mega Projects)
ทำให้บริษัทรับเหมาก่อสร้างขนาดใหญ่ยังคงลงมาแข่งขันในตลาดเดียวกันกับบริษัทฯ
ทำให้การแข่งขันสูงทั้งในด้านการประมูลและด้านราคา
ซึ่งส่งผลให้บริษัทก่อสร้างในประเทศอาจต้องดำเนินนโยบายลดอัตราส่วนกำไรขั้นต้นลงเพื่อให้ได้มาซึ่งโครงการก่อสร้าง
อีกทั้งผลกระทบจากการผันผวนของราคาวัสดุก่อสร้างในปี
2551และปริมาณการลงทุนที่ลดลงของภาคเอกชนทำให้การประมูลงานมีการแข่งขันสูง
ดังนั้นฐานะการเงินและความสามารถการบริหารต้นทุนการก่อสร้างยังคงเป็นปัจจัยสำคัญในการแข่งขัน
โดยบริษัทที่มีฐานะการเงินที่เข้มแข็งและมีการบริหารต้นทุนที่มีประสิทธิภาพจะมีความได้เปรียบในการแข่งขันสูงเนื่องจากจะมีความยืดหยุ่นในการรับงานก่อสร้างและมีอำนาจในการต่อรองกับผู้จัดจำหน่ายวัสดุก่อสร้างเพื่อให้ได้ราคาและเงื่อนไขการค้าในการซื้อวัสดุก่อสร้างซึ่งเป็นต้นทุนหลักของการก่อสร้างที่ดี

ทั้งนี้ นอกจากบริษัทก่อสร้างในประเทศแล้ว
บริษัทก่อสร้างจากต่างประเทศนับเป็นอีกกลุ่มหนึ่งที่มีศักยภาพในการเเข่งขันสูง
โดยส่วนใหญ่จะจัดตั้งในลักษณะกิจการร่วมค้าหรือดำเนินธุรกิจเเบบการจัดตั้งกลุ่มบริษัทร่วมกับบริษัทก่อสร้างในประเทศ
เพื่อให้มีคุณสมบัติตรงตามเงื่อนไขการเข้าร่วมประมูล
ทั้งนี้เนื่องจากกฎหมายไทยไม่อนุญาตให้บริษัทก่อสร้างจากต่างประเทศเข้าร่วมประมูลโครงการที่รัฐบาลเป็นผู้ให้เงินทุนเองทั้งหมด
นอกจากนี้ยังไม่อนุญาตให้บริษัทก่อสร้างจากต่างประเทศจัดตั้งบริษัทหรือสาขาในประเทศไทยโดยเป็นเจ้าของเเต่เพียงผู้เดียว
ทั้งนี้บริษัทก่อสร้างของไทยที่ร่วมจัดตั้งกิจการร่วมค้าหรือกลุ่มบริษัทกับบริษัทก่อสร้างจากต่างประเทศนั้นจะได้รับประโยชน์จากความชำนาญการทางเทคนิค
ความเเข็งเเกร่งทางการเงินและอาจรวมถึงคุณสมบัติในการเข้าร่วมประมูลงานก่อสร้างอีกด้วย
เนื่องจากในโครงการบางโครงการโดยเฉพาะโครงการของหน่วยงานราชการนั้น
ประสบการณ์ก่อสร้างในโครงการแต่ละประเภทเป็นปัจจัยหนึ่งในการพิจารณาคุณสมบัติของผู้มีสิทธิเข้าร่วมประมูล
ทั้งนี้ กิจการร่วมค้าหรือบริษัทร่วมดังกล่าว ถือได้ว่าเป็นคู่เเข่งที่สำคัญอีกกลุ่มหนึ่งของบริษัทฯ
ในอนาคตหากมีโครงการก่อสร้างใดที่บริษัทฯ มีความสนใจเข้าร่วมประมูล บริษัทฯ
อาจเข้าร่วมประมูลโดยการจัดตั้งเป็นกิจการร่วมค้าหรือกลุ่มบริษัทเพื่อให้มีคุณสมบัติตรงตามเงื่อนไขในการเข้าร่วมประมูลในโครงการก่อสร้างนั้นๆ

ปัจจุบัน บริษัทฯ
ได้มีการเข้าไปรับเหมาช่วงจากบริษัทก่อสร้างที่ร่วมจัดตั้งกิจการร่วมค้ากับบริษัทก่อสร้างจากต่างประเทศ
ในการก่อสร้างโครงการของบริษัทเอกชน และองค์กรต่างประเทศในประเทศไทย
เพื่อเป็นการสร้างประวัติผลงานคุณภาพระดับสากลซึ่งจะช่วยรับรองศักยภาพของบริษัทฯ
และเสริมสร้างความสามารถในการขยายฐานลูกค้าให้กับบริษัทฯ ในอนาคต

4.3 การจัดหาผลิตภัณฑ์และบริการ

4.3.1. การคัดเลือกโครงการก่อสร้าง

ในปัจจุบัน บริษัทฯ จะเป็นผู้รับเหมาโดยตรงจากลูกค้าเกือบทั้งหมด
และมีการเข้าไปรับเหมาช่วงจากบริษัทก่อสร้างที่ร่วมจัดตั้งกิจการร่วมค้ากับบริษัทก่อสร้างจากต่างประเทศ
ในการก่อสร้างโครงการของบริษัทเอกชน และองค์กรต่างประเทศในประเทศไทยในบางโครงการ
ทั้งนี้ในการคัดเลือกงานเเต่ละโครงการนั้น บริษัทฯ
จะทำการประเมินเบื้องต้นเพื่อเสนอให้คณะกรรมการบริหารพิจารณาการเข้าร่วมประมูลและรับงาน
โดยพิจารณาจากปัจจัยต่างๆ อาทิเช่น เจ้าของโครงการ ประเภทและลักษณะงาน
ขนาดของโครงการ ระยะเวลา ความพร้อมของบุคลากร ปริมาณของงานก่อสร้างที่มีในปัจจุบัน
และแหล่งเงินทุน เป็นต้น โดยหากโครงการก่อสร้างใดที่ผ่านการประเมินในเบื้องต้นบริษัทฯ
จะจัดส่งเอกสารแบบการก่อสร้างและข้อกำหนดต่างๆของโครงการก่อสร้างไปยังฝ่ายวิศวกรรมของบริษัทฯ
เพื่อดำเนินการประเมินต้นทุนการก่อสร้างเพื่อทำการเสนอราคาต่อไป

4.3.2 การประเมินเพื่อเสนอราคาประมูล

การประเมินเป็นขั้นตอนการประเมินปริมาณงานและต้นทุนก่อสร้างเพื่อจัดทำเป็นเอกสารเสนอราคา
ทั้งนี้ขั้นตอนการประเมินนั้นมีความสำคัญอย่างยิ่งต่อกำไรของบริษัทฯ
โดยหากทีมประเมินทำการประเมินต้นทุนสูงเกินจริงอาจทำให้บริษัทฯ
ไม่ได้รับงานประมูลและหากประเมินต้นทุนต่ำเกินไปอาจทำให้การรับงานโครงการก่อสร้างนั้นขาดทุนได้
ดังนั้นบริษัทฯ จึงจัดให้มีระบบการประเมินและขั้นตอนการตรวจสอบอย่างละเอียด
ทั้งนี้การดำเนินการประเมินและเสนอราคาประมูลของบริษัทฯ มีขั้นตอนในการดำเนินการดังนี้

-   การคำนวณปริมาณงาน (ขั้นตอนที่ 1-3)

  ภายหลังจากฝ่ายวิศวกรรมได้รับเอกสารแบบการก่อสร้างและข้อกำหนดต่างๆของโครงการก่อสร้างจากลูกค้า
  ฝ่ายวิศวกรรมจะเเยกโครงการก่อสร้างออกเป็นส่วนๆ ตามขอบเขตของงานก่อสร้าง (Scope)
  อันประกอบไปด้วย งานโครงสร้างเหล็ก โครงสร้างคอนกรีตเสริมเหล็ก งานสถาปัตยกรรม
  และงานระบบ เพื่อให้พนักงานที่รับผิดชอบทำการคำนวณปริมาณงาน
  ซึ่งรวมถึงแผนกำหนดเวลาทำงาน (Master Plan) เเรงงาน วัสดุก่อสร้าง อุปกรณ์
  ผู้รับเหมาช่วงและทีมงานอื่นที่จำเป็น
  เพื่อให้งานก่อสร้างแล้วเสร็จตามเวลาเเละเงื่อนไขที่กำหนด
  ทั้งนี้การประเมินปริมาณงานและต้นทุนนั้นฝ่ายวิศวกรรมจะประเมินจากผลการสำรวจสถานที่จริง
  และคำชี้แจงรายละเอียดจากลูกค้าเป็นสำคัญ

-   การตรวจสอบราคา (ขั้นตอนที่ 4)

  ภายหลังการคำนวณปริมาณงานโดยฝ่ายวิศวกรรม
  เอกสารปริมาณงานดังกล่าวจะถูกจัดส่งให้แก่ฝ่ายจัดซื้อเพื่อทำการตรวจสอบราคาของวัสดุก่อสร้าง
  อุปกรณ์ ผู้รับเหมาช่วงและทีมงานอื่นที่จำเป็นจากรายชื่อผู้จัดจำหน่าย (Approved Supplier
  List) ซึ่งได้ผ่านการประเมินคุณภาพจากทางบริษัทในเบื้องต้นเเล้ว

-   การตรวจสอบและจัดทำใบปริมาณงาน (ขั้นตอนที่ 5-7)

  ผลการตรวจสอบราคาจะถูกตรวจสอบอีกครั้งโดยฝ่ายวิศวกรรมก่อนจะถูกจัดส่งต่อไปเพื่อจัดทำเป็นใบปริมาณงาน
  (Bill of Quantity)
  ซึ่งจะถูกทบทวนความถูกต้องของปริมาณงานอีกครั้งโดยผู้จัดการฝ่ายปฏิบัติการ

-   การจัดทำเอกสารประกวดราคา (ขั้นตอนที่ 8)

  ผู้จัดการฝ่ายปฏิบัติการและผู้จัดการฝ่ายการตลาดจะร่วมกันพิจารณาเพื่อกำหนดอัตราส่วนกำไรจากการดำเนินงานและจัดทำเอกสารการประกวดราคา

-   การอนุมัติและเสนอลูกค้า (ขั้นตอนที่ 9-10)

  เอกสารประกวดราคาจะถูกจัดส่งให้คณะกรรมการบริหารตรวจสอบเเละพิจารณาอนุมัติเพื่อให้ผู้จัดการฝ่ายการตลาดนำเสนอลูกค้าต่อไป

4.3.3 การดำเนินการก่อสร้าง

ภายหลังจากที่บริษัทฯ ได้รับงานประมูลจากลูกค้า
เอกสารทั้งหมดที่เกี่ยวกับการก่อสร้างซึ่งได้รับการประเมินปริมาณงานเบื้องต้นจากฝ่ายวิศวกรรมอันประกอบด้วย
ใบปริมาณงาน (Bill of Quantity) แผนกำหนดเวลาทำงาน (Master Plan)
คำชี้แจงรายละเอียดจากลูกค้าและเอกสารที่เกี่ยวข้องจะถูกจัดส่งต่อไปให้เเก่ผู้จัดการโครงการ
(Project Manager) เพื่อดำเนินการก่อสร้าง
ทั้งนี้การดำเนินการก่อสร้างมีขั้นตอนในการดำเนินการดังนี้

-   ตรวจสอบเอกสารแสดงปริมาณงาน (ขั้นตอนที่ 1-2)

  ภายหลังจากที่ผู้จัดการโครงการ (Project Manager) ได้รับใบปริมาณงาน (Bill of
  Quantity) แผนกำหนดเวลาทำงาน (Master Plan)
  คำชี้แจงรายละเอียดจากลูกค้าและเอกสารที่เกี่ยวข้อง
  ผู้จัดการโครงการจะทำการตรวจสอบรายละเอียดต่างๆ อีกครั้งจากสถานที่ก่อสร้างจริง
  โดยหากมีการเปลี่ยนเเปลงในรายละเอียดผู้จัดการโครงการจะทำการปรับปรุงอีกครั้งเพื่อความถูกต้องก่อนจัดทำแผนผังการบริหารโครงการ
  แผนการจัดกำลังคน แผนการใช้เครื่องมือ จัดทำรายการวัสดุก่อสร้างที่ขออนุมัติใช้ในการก่อสร้าง
  แผนการชำระเงินและ แผนกำหนดเวลาทำงานราย 3 อาทิตย์ (3-Week Plan)

-   จัดเตรียมเครื่องมือ อุปกรณ์และแรงงาน (ขั้นตอนที่ 3)

  ภายหลังจากการจัดเตรียมแผนงานต่างๆ เรียบร้อยเเล้ว
  ผู้จัดการโครงการจะกระจายเเผนงานต่างๆไปยังหน่วยงานที่เกี่ยวข้อง
  โดยมีหัวหน้าวิศวกรคอยควบคุมดูเเลเเผนงานก่อสร้างซึ่งมีอำนาจหน้าที่และความรับผิดชอบเเตกต่างกันไปตามขอบเขตของงาน
  อาทิเช่น งานโครงสร้างเหล็ก งานโครงสร้างคอนกรีตเสริมเหล็ก งานสถาปัตยกรรม
  และงานระบบ ทั้งนี้หากเป็นในส่วนของเเรงงานก่อสร้างรายวันนั้นหัวหน้าคนงาน (Foreman)
  จะทำหน้าที่จัดเตรียมกำลังคนตามปริมาณงานที่หัวหน้าวิศวกรในเเต่ละหน่วยกำหนด

-   จัดเตรียมระบบความปลอดภัยและระบบสาธารณูปโภค (ขั้นตอนที่ 4)

  นอกจากหน่วยงานที่ดูเเลเรื่องการก่อสร้างแล้วนั้น ในแผนผังการบริหารโครงการของบริษัทฯ
  นั้นจะมีหน่วยงานธุรการสนามซึ่งจะทำหน้าที่จัดหาสำนักงานชั่วคราวพร้อมสาธารณูปโภคต่างๆ เช่น
  น้ำ ไฟฟ้า และโทรศัพท์
  นอกจากนี้ยังทำหน้าดูเเลความปลอดภัยต่างๆในสถานที่ก่อสร้างให้เป็นไปตามมาตรฐานที่ลูกค้าและบริษัทฯ
  กำหนดอีกด้วย

-   ดำเนินงานก่อสร้างและตรวจสอบคุณภาพงานก่อสร้าง (ขั้นตอนที่ 5-7)

  ภายหลังจากโครงการก่อสร้างเริ่มดำเนินการ
  ในเเต่ละขั้นตอนการก่อสร้างจะถูกตรวจสอบโดยหน่วยงานควบคุมคุณภาพ (Quality control,
  Quality assurance and Quality system)
  ซึ่งเป็นส่วนหนึ่งในแผนผังการบริหารโครงการ
  ทำหน้าที่ควบคุมดูเเลงานก่อสร้างเพื่อให้ได้ตามมาตรฐานและงบประมาณที่ลูกค้าและบริษัทฯ
  กำหนด และถูกต้องตามขั้นตอนที่กำหนดตามมาตรฐาน ISO 9001:2008

-   ตรวจสอบงานก่อสร้างโดยลูกค้า (ขั้นตอนที่ 8-9)

  ทั้งนี้เมื่อโครงการก่อสร้างเสร็จสิ้น บริษัทฯ
  จัดทำหนังสือส่งมอบงานพร้อมนัดลูกค้าหรือตัวแทนของลูกค้าเพื่อทำการตรวจรับงาน
  โดยหากมีข้อบกพร่อง
  ผู้จัดการโครงการจะดำเนินการแก้ไขงานและหน่วยงานตรวจสอบคุณภาพตรวจสอบงานที่แก้ไขแล้วอีกครั้ง

-   รับมอบงานก่อสร้างโดยลูกค้า (ขั้นตอนที่ 10)

  เมื่อเเก้ไขงานก่อสร้างจนเป็นที่พอใจของลูกค้าเเล้ว
  ลูกค้าจะทำการรับมอบงานและออกหนังสือรับรองผลงานให้แก่บริษัทฯ ทั้งนี้ บริษัทฯ
  จะทำการเก็บเอกสารสำคัญในการก่อสร้างทั้งหมดเป็นเวลา 1 ปี
  ภายหลังจากการส่งมอบงานก่อสร้างให้ลูกค้า

4.3.4 วัสดุก่อสร้าง การจัดหาวัสดุก่อสร้าง และผู้จำหน่ายวัสดุก่อสร้าง

วัสดุก่อสร้างที่ใช้ในกระบวนการก่อสร้างทั้งหมดนั้น บริษัทฯ
จะทำการสั่งซื้อจากผู้จัดจำหน่ายในประเทศทั้งหมด โดยบริษัทฯ
มีนโยบายในการจัดหาวัสดุก่อสร้างที่โปร่งใสเเละถูกต้องตามมาตรฐาน ISO 9001: 2008
กล่าวคือเมื่อโครงการก่อสร้างเริ่มดำเนินการ
ผู้จัดการโครงการจะทำหน้าที่ประสานงานกับฝ่ายจัดซื้อของบริษัทฯ
ซึ่งจะประจำอยู่ที่สำนักงานที่กรุงเทพฯ เพื่อทำการจัดซื้อวัสดุก่อสร้าง
โดยภายหลังจากที่ฝ่ายจัดซื้อได้รับรายการวัสดุก่อสร้างขออนุมัติเพื่อใช้ในการก่อสร้างจากผู้จัดการโครงการเเล้วนั้น
ฝ่ายจัดซื้อจะทำการจัดหาวัสดุก่อสร้างจากผู้จำหน่ายวัสดุก่อสร้างที่อยู่ในรายชื่อที่ผ่านการประเมินจากบริษัทฯ
เท่านั้น โดยในการประเมินนั้นผู้จำหน่ายวัสดุก่อสร้างจะต้องได้คะเเนนไม่น้อยกว่าร้อยละ 80.0
สำหรับผู้จำหน่ายวัสดุก่อสร้างรายปัจจุบันหรือได้รับคะเเนนไม่น้อยกว่าร้อยละ 70.0
สำหรับผู้จำหน่ายวัสดุก่อสร้างรายใหม่ โดยบริษัทฯ
จะทำการประเมินผู้จำหน่ายวัสดุก่อสร้างที่อยู่ในรายชื่อประเมินทุกเดือนและจะประเมินผู้จำหน่ายวัสดุก่อสร้างรายใหม่เพื่อจัดเข้าในรายชื่อประเมินทุก
6 เดือน
ทั้งนี้หมวดการพิจารณาสำหรับผู้จำหน่ายวัสดุก่อสร้างรายปัจจุบันและผู้จำหน่ายวัสดุก่อสร้างรายใหม่สามารถเเจกเเจงได้ดังนี้

+-------------------------------+--------------------------------------+
| ผู้จำหน่ายรายปัจจุบัน               | ผู้จำหน่ายรายใหม่                        |
+===============================+======================================+
| 1.  คุณภาพสินค้า                 | 1.  สินค้าตรงตามต้องการ                 |
|                               |                                      |
| 2.  การจัดส่งตรงเวลา            | 2.  ราคาส                            |
|                               | ินค้าเมื่อเทียบกับผู้จำหน่ายวัสดุก่อสร้างรายปัจจุบัน |
| 3.  ค                         |                                      |
| วามผิดพลาดของรายการสินค้าขณะจัดส่ง | 3.  เงื่อนไขการชำระเงิน                 |
|                               |                                      |
| 4.  ความผิดพลาดของราคาสินค้า     | 4.  ระยะเวลาจัดส่งเป็นไปตามความต้องการ   |
|                               |                                      |
|                               | 5.  ความพร้อมในการจัดส่งสินค้า            |
+-------------------------------+--------------------------------------+

ทั้งนี้ ไม่มีผู้จัดจำหน่ายรายใดมีสัดส่วนการจัดซื้อเกินกว่าร้อยละ 30.0 ของรายได้รวมของบริษัทฯ

4.3.5 การจัดหาผู้รับเหมาช่วง

โดยปกติ บริษัทฯ จะรับผิดชอบงานและดำเนินการงานก่อสร้างในส่วนหลักๆ
ของโครงการเองทั้งหมดตั้งแต่ งานโครงสร้างเหล็กและงานคอนกรีตเสริมเหล็ก อย่างไรก็ดี
สำหรับงานก่อสร้างในส่วนอื่นๆ อาทิเช่น งานก่อสร้างระบบต่างๆ
งานที่เกี่ยวข้องกับงานสถาปัตยกรรม และงานเฉพาะด้านอื่นๆ ทั้งหมด บริษัทฯ
จะทำการว่าจ้างผู้รับเหมาช่วงเพื่อดำเนินการ ทั้งนี้ก่อนการเริ่มดำเนินการของโครงการก่อสร้าง
ฝ่ายวิศวกรรมจะทำการกำหนดผู้รับเหมาช่วงพร้อมทั้งประมาณค่าใช้จ่ายเบื้องต้นเพื่อจัดทำใบปริมาณงาน
(Bill of Quantity) อย่างไรก็ดีเมื่อการก่อสร้างเริ่มดำเนินการ
ผู้จัดการโครงการจะทำหน้าที่ในการตรวจสอบความพร้อมของผู้รับเหมาช่วงอีกครั้งโดยคำนึงถึงความสอดคล้องกับข้อกำหนดของสัญญาก่อสร้างเป็นสำคัญ

บริษัทฯ มีนโยบายในการจัดหาผู้รับเหมาช่วงเช่นเดียวกับการจัดหาผู้จัดจำหน่ายวัสดุก่อสร้าง
ซึ่งโปร่งใสเเละถูกต้องตามมาตรฐาน ISO 9001 : 2008 โดยบริษัทฯ
จะทำการคัดเลือกผู้รับเหมาช่วงจากรายชื่อผู้รับเหมาช่วงที่ผ่านการประเมินจากบริษัทฯ เท่านั้น
โดยบริษัทฯ ประเมินผู้รับเหมาช่วงจากคุณภาพงานก่อสร้าง การส่งงานตรงต่อเวลา
ความผิดพลาดในการก่อสร้างและต้นทุนการก่อสร้าง
ซึ่งผู้รับเหมาช่วงที่ได้รับคัดเลือกต้องได้คะแนนไม่น้อยกว่าร้อยละ 75.0 โดยบริษัทฯ
จะทำการประเมินผู้รับเหมาช่วงที่อยู่ในรายชื่อประเมินทุกเดือนและจะประเมินผู้รับเหมาช่วงรายใหม่เพื่อจัดเข้าในรายชื่อประเมินทุก
6 เดือน ทั้งนี้ ไม่มีผู้รับเหมาช่วงรายใดมีสัดส่วนการจัดจ้างเกินกว่าร้อยละ 30.0
ของรายได้รวมของบริษัทฯ

4.3.6 การจัดหาเครื่องมือและอุปกรณ์สำหรับก่อสร้าง

สำหรับเครื่องมือและอุปกรณ์สำหรับก่อสร้างนั้น บริษัทฯ
มีศูนย์จัดเก็บเเละดูเเลรักษาเครื่องมือเครื่องใช้ในการก่อสร้าง ตั้งอยู่ที่อำเภอพานทอง
จังหวัดชลบุรี
ทำหน้าที่อำนวยความสะดวกในการจัดหาและจัดส่งเครื่องมือเครื่องใช้ในการก่อสร้างของบริษัทฯ
ไปยังโครงการก่อสร้างซึ่งกระจายตามพื้นที่ต่างๆ ทั่วประเทศ อย่างไรก็ดี
หากมีความต้องการเครื่องมือและอุปกรณ์ก่อสร้างที่มีลักษณะเฉพาะในโครงการก่อสร้างใดๆ
ซึ่งบริษัทฯ
ไม่มีหรือมีไม่เพียงพอหรือพื้นที่โครงการก่อสร้างอยู่ห่างจากศูนย์จัดเก็บเเละดูเเลรักษาเครื่องมือเครื่องใช้
บริษัทฯ
จะทำการเช่าจากผู้ให้บริการเช่าที่อยู่ในบริเวณพื้นที่ใกล้เคียงซึ่งมีรายชื่อที่ผ่านการประเมินเบื้องต้นจากบริษัทฯ
ทั้งนี้ ในการประเมินนั้น บริษัทฯ
จะพิจารณาจากการจัดส่งเครื่องมือและอุปกรณ์ตรงต่อเวลาและความผิดพลาดในการจัดส่ง
โดยผู้ให้บริการเช่าเครื่องมือและอุปกรณ์ก่อสร้างจะต้องได้คะเเนนไม่น้อยกว่าร้อยละ 80.0
โดยบริษัทฯ
จะทำการประเมินผู้ให้บริการเช่าเครื่องมือและอุปกรณ์ก่อสร้างที่อยู่ในรายชื่อประเมินทุกเดือนและจะประเมินผู้ให้บริการเช่าเครื่องมือและอุปกรณ์ก่อสร้างรายใหม่เพื่อจัดเข้าในรายชื่อประเมินทุก
6 เดือน ทั้งนี้บริษัทฯ
มีนโยบายในการจัดหาผู้ให้บริการเช่าเครื่องมือและอุปกรณ์ก่อสร้างที่โปร่งใสเเละถูกต้องตามมาตรฐาน
ISO 9001 : 2008 เช่นเดียวกับการจัดหาผู้รับเหมาช่วงและผู้จัดจำหน่ายวัสดุก่อสร้าง อย่างไรก็ดี
หากมีเครื่องมือและอุปกรณ์ก่อสร้างใดที่มีความต้องการและมีปริมาณการใช้สูง บริษัทฯ
จะทำการจัดซื้อเพื่อใช้ต่อไปในอนาคต ทั้งนี้
ไม่มีผู้ให้บริการเช่าเครื่องมือและอุปกรณ์ก่อสร้างรายใดมีสัดส่วนการเช่าเกินกว่าร้อยละ 30.0
ของรายได้รวมของบริษัทฯ

4.4 งานที่ยังไม่ได้ส่งมอบ

ณ วันที่ 31 ธันวาคม 2552 บริษัทฯ มีงานทั้งที่อยู่ระหว่างการส่งมอบและยังไม่ได้ส่งมอบทั้งสิ้น
6โครงการ โดยมีรายละเอียด ดังนี้

[TABLE]

* ดำเนินการก่อสร้างเสร็จสิ้นแล้ว ปัจจุบันอยู่ระหว่างการส่งมอบ